Naročnik:

Občina RADOVLJICA

Gorenjska cesta 19

4240 Radovljica

NASLOV NAROČILA:

OKVIRNI SPORAZUM ZA IZVAJANJE INVESTICIJ NA PODROČJU OBČINSKIH CEST OBČINE RADOVLJICA IN KRAJEVNIH SKUPNOSTI

NAVODILA ZA IZDELAVO   
PONUDBE, POGOJI IN MERILA

1. OSNOVNI PODATKI
2. ZAHTEVE IN POGOJI ZA UGOTAVLJANJE SPOSOBNOSTI
3. MERILA ZA IZBIRO PONUDNIKOV, S KATERIMI BO SKLENJEN OKVIRNI SPORAZUM
4. MERILA ZA IZBIRO NAJUGODNEJŠEGA PONUDNIKA V FAZI POSAMEZNEGA POVPRAŠEVANJA
5. OSTALA DOLOČILA
6. ZAHTEVANA VSEBINA PONUDBENE DOKUMENTACIJE

A) OSNOVNI PODATKI

Opis JAVNEGA NAROČILA

Namen postopka javnega naročila je skleniti okvirni sporazum z več ponudniki, ki bodo v tem postopku oddali dopustne ponudbe za sklenitev okvirnega sporazuma in bodo izbrani na podlagi meril za izbor. Okvirni sporazum bo sklenjen za obdobje 48 mesecev. Število ponudnikov, s katerimi bo sklenjen okvirni sporazum je največ 25, razen v primeru, da je glede na merila na 25. mesto uvrščenih več ponudnikov. V tem primeru bo okvirni sporazum sklenjen tudi s slednjimi.

Naveden okvirni sporazum bo predstavljal pravno podlago za oddajo posameznega naročila, in sicer lahko naročnik vsakič, ko ima za to izpolnjene pogoje za oddajo posameznega naročila, pozove vse ponudnike, s katerimi bo imel sklenjen okvirni sporazum k oddaji ponudbe. Na podlagi vsakokratnega povpraševanja bo posamezno naročilo oddano ponudniku, ki bo skladno z merili predložil najugodnejšo ponudbo, s katerim bo tudi sklenjena pogodba po vzorcu iz te dokumentacije.

Na podlagi okvirnega sporazuma bodo oddana posamezna naročila investicij na področju kolesarskih stez, javnih poti, cest in/ali hodnikov za pešce v upravljanju Občine Radovljica in njenih krajevnih skupnosti. Posamezno naročilo lahko zajema hkrati tudi druge pripadajoče ukrepe (npr. izgradnja ali prenova fekalne, meteorne, kabelske ali druge kanalizacije, ureditev prometne signalizacije in opreme, ureditev ostalih elementov cestnega sveta, itd.). Iz okvirnega sporazuma so izvzete sanacije vozišč, ki hkrati zajemajo katerokoli izmed naslednjih del:

- izgradnjo ali rekonstrukcijo mostov,

- izgradnjo ali rekonstrukcijo viaduktov ali

- sanacijo ali montažo lovilno-podajnih ograj.

S podpisom okvirnega sporazuma bodo vsi ponudniki, s katerimi bo sklenjen okvirni sporazum, pridobili pravico, da oddajo ponudbe, kadar bo naročnik razpisal povpraševanje na podlagi tega okvirnega sporazuma. Naročnik se ne zavezuje, da bo za vsako povpraševanje, ki izpolnjuje kriterije iz prejšnjega odstavka, pridobival ponudbe v okviru tega javnega naročila, ampak lahko eno ali več posameznih naročil odda v okviru ločenega javnega naročila.

Naročnik se ne zavezuje oddati določenega minimalnega števila povpraševanj in naročil, saj je število bodočih povpraševanj in naročil objektivno nedoločljivo in je odvisno od višine zagotovljenih sredstev, potreb naročnika ter hitrosti pridobitve predpisane dokumentacije. Ponudniki ponudbo za sklenitev okvirnega sporazuma podajajo z zavedanjem, da naročnik ne bo povrnil stroškov priprave ponudbe ali nastale škode v primeru, da ne odda povpraševanj ali naročil v času veljavnosti okvirnega sporazuma ali v primeru, da pride do predčasnega razdora veljavnosti okvirnega sporazuma.

Vrsta postopka

Odprti postopek s sklenitvijo okvirnega sporazuma (40. in 48. člen ZJN-3).

ZAHTEVE ZA DodatnA pojasnilA

Ponudniki lahko zahteve za dodatna pojasnila razpisne dokumentacije posredujejo naročniku zgolj preko Portala javnih naročil (www.enarocanje.si), pri objavi predmetnega javnega naročila. Na drugače posredovane zahteve za dodatna pojasnila naročnik ni dolžan odgovoriti.

Zahteve za dodatna pojasnila je treba posredovati najkasneje **do 18. 1. 2018 do 12:00 ure**.

Naročnik bo dodatna pojasnila posredoval na Portal javnih naročil ([http://www.enarocanje.si](http://www.enarocanje.si" \o "CLICK FOR MORE INFO)) pri objavi predmetnega javnega naročila.

Rok za prejem ponudb

**26. 1. 2018 do 9:00 ure.**

Ponudbe morajo ne glede na način dostave (osebno ali po pošti) do vložišča prispeti do zgoraj navedenega roka, sicer bodo štele za prepozno prejete.

Vložišče

Občina Radovljica, Gorenjska cesta 19, 4240 Radovljica.

Javno odpiranje ponudb

**26. 1. 2018 ob 9:15** **uri** na lokaciji: Občina Radovljica, Gorenjska cesta 19, 4240 Radovljica.

Predstavniki ponudnikov, ki niso zakoniti zastopniki, morajo za veljavno zastopanje ponudnika na javnem odpiranju ponudb, pred pričetkom odpiranja naročniku predložiti veljavno pooblastilo za zastopanje, izdano s strani zakonitega zastopnika. Nepooblaščeni predstavniki ponudnikov ne morejo opravljati dejanj, ki pomenijo zastopanje pravne osebe.

STROŠKI PRIPRAVE PONUDBE

Ponudniki prevzemajo vse stroške priprave ponudbe, ki bi jim nastali v postopku izbire najugodnejšega ponudnika. Ponudniki z oddajo začetne ponudbe pristajajo na način izvedbe javnega naročila, kot je opredeljen v razpisni dokumentaciji. Naročnik si pridržuje pravico, da kadarkoli razveljavi postopek javnega naročila ali odstopi od podpisa okvirnega sporazuma. Ponudniki ponudbo podajajo z zavedanjem, da v nobenem izmed predvidenih primerov ne bodo upravičeni do povračila stroškov priprave ponudbe, stroškov finančnih zavarovanj in/ali morebitne neposredne ali posredne škode, ki bi jim lahko nastala zaradi zavrnitve podpisa okvirnega sporazuma s strani naročnika.

B) ZAHTEVE IN POGOJI ZA UGOTAVLJANJE SPOSOBNOSTI

RAZLOGI ZA IZKLJUČITEV:

1. **Pogoj**

Naročnik bo iz postopka javnega naročanja izključil ponudnika za katerega ugotovi, da je bila gospodarskemu subjektu ali osebi, ki je članica upravnega, vodstvenega ali nadzornega organa tega subjekta ali ki ima pooblastila za njegovo zastopanje ali odločanje ali nadzor v njem, izrečena pravnomočna sodba, ki ima elemente kaznivih dejanj, navedenih v prvem odstavku 75. člena ZJN-3.

Način izpolnjevanja:

Pogoj mora izpolniti vsak gospodarski subjekt (vsak partner, podizvjalaec ter subjekt na katerega kapacitete se ponudnik sklicuje).

Zahtevano dokazilo:

Vsak gospodarski subjekt izpolnjevanje pogoja potrdi s predložitvijo podpisanega obrazca ESPD.

1. **Pogoj**

Naročnik bo iz postopka javnega naročanja izključil ponudnika za katerega ugotovi, da ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika, če vrednost teh neplačanih zapadlih obveznosti na dan oddaje ponudbe ali prijave znaša 50 eurov ali več. Šteje se, da ponudnik ne izpolnjuje obveznosti iz prejšnjega stavka tudi, če na dan oddaje ponudbe ali prijave ni imel predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do dne oddaje ponudbe.

Način izpolnjevanja:

Pogoj mora izpolniti vsak gospodarski subjekt (vsak partner, podizvjalaec ter subjekt na katerega kapacitete se ponudnik sklicuje).

Zahtevano dokazilo:

Vsak gospodarski subjekt izpolnjevanje pogoja potrdi s predložitvijo podpisanega obrazca ESPD.

1. **Pogoj**

Naročnik bo iz postopka javnega naročanja izključil ponudnika:

1. če je ta na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z negativnimi referencami;
2. če mu je bila v zadnjih treh letih pred potekom roka za oddajo ponudb s pravnomočno odločbo pristojnega organa Republike Slovenije ali druge države članice ali tretje države dvakrat izrečena globa zaradi prekrška v zvezi s plačilom za delo.

Način izpolnjevanja:

Pogoj mora izpolniti vsak gospodarski subjekt (vsak partner, podizvjalaec ter subjekt na katerega kapacitete se ponudnik sklicuje).

Zahtevano dokazilo:

Vsak gospodarski subjekt izpolnjevanje pogoja potrdi s predložitvijo podpisanega obrazca ESPD.

1. **Pogoj**

Naročnik bo iz postopka javnega naročanja izključil ponudnika, če se je nad njim začel postopek zaradi insolventnosti ali prisilnega prenehanja po zakonu, ki ureja postopek zaradi insolventnosti in prisilnega prenehanja, ali postopek likvidacije po zakonu, ki ureja gospodarske družbe, če njegova sredstva ali poslovanje upravlja upravitelj ali sodišče, ali če so njegove poslovne dejavnosti začasno ustavljene, ali če se je v skladu s predpisi druge države nad njim začel postopek ali pa je nastal položaj z enakimi pravnimi posledicami.

Način izpolnjevanja:

Pogoj mora izpolniti vsak gospodarski subjekt (vsak partner, podizvjalaec ter subjekt na katerega kapacitete se ponudnik sklicuje).

Zahtevano dokazilo:

Vsak gospodarski subjekt izpolnjevanje pogoja potrdi s predložitvijo podpisanega obrazca ESPD.

1. **Pogoj**

Naročnik bo iz postopka javnega naročanja izključil ponudnika, če se izkaže, da je uvrščen v evidenco poslovnih subjektov katerim je prepovedano poslovanje z naročnikom na podlagi 35. člena Zakona o integriteti in preprečevanju korupcije (Uradni list RS, št. 69/2011 ZintPK-UPB2).

Način izpolnjevanja:

Pogoj mora izpolniti vsak gospodarski subjekt (vsak partner, podizvjalaec ter subjekt na katerega kapacitete se ponudnik sklicuje).

Zahtevano dokazilo:

Vsak gospodarski subjekt izpolnjevanje pogoja potrdi s predložitvijo podpisanega obrazca ESPD.

1. **Pogoj**

Naročnik bo iz postopka javnega naročanja izključil ponudnika, če se izkaže, da je poskusil neupravičeno vplivati na odločanje naročnika ali pridobiti zaupne informacije, zaradi katerih bi lahko imel neupravičeno prednost v postopku javnega naročanja, ali da je iz malomarnosti predložil zavajajoče informacije, ki bi lahko pomembno vplivale na odločitev o izključitvi, izboru ali oddaji javnega naročila.

Način izpolnjevanja:

Pogoj mora izpolniti vsak gospodarski subjekt (vsak partner, podizvajalec ter subjekt na katerega kapacitete se ponudnik sklicuje).

Zahtevano dokazilo:

Vsak gospodarski subjekt izpolnjevanje pogoja potrdi s predložitvijo podpisanega obrazca ESPD.

POGOJI ZA SODELOVANJE

1. **Pogoj**

Ponudnik je v zadnjih petih letih pred rokom za oddajo ponudb uspešno zaključil vsaj en istovrstni posel pri javnem naročniku. Naročnik bo kot istovrstni posel upošteval katerikoli posel, ki je zajemal preplastitev, obnovo ali rekonstrukcijo javne ceste ali vgradnjo meteorne, fekalne, kabelske ali druge kanalizacije. Posel se šteje za dokončanega z dnem podpisa primopredajnega zapisnika ali plačilom računa.

Način izpolnjevanja v primeru partnerske ponudbe ali ponudbe s podizvajalcem:

V primeru partnerske ponudbe mora pogoj izpolniti eden izmed partnerjev v skupni ponudbi. Reference partnerjev se seštevajo. V primeru, če se ponudnik za izpolnjevanje pogoja sklicuje na reference podizvajalca, bo moral navedeni subjekt v okviru posameznega naročila prevzeti izvedbo del, za katera podaja referenco.

Zahtevano dokazilo:

Ponudnik referenčne posle navede v obrazec OBR-Ponudba.

1. **Pogoj**

Ponudnik imenuje osebo, ki bo opravljala funkcijo odgovornega vodje del.

Način izpolnjevanja v primeru partnerske ponudbe ali ponudbe s podizvajalcem:

V primeru partnerske ponudbe mora pogoj izpolniti vsaj eden od partnerjev. V primeru ponudbe s podizvajalci, lahko ponudnik pogoj izpolni s podizvajalcem. Izpolnjevanje pogoja je dopustno tudi s sklicevanjem na kapacitete tretjih.

Zahtevano dokazilo:

Ponudnik podatke o zahtevanem kadru vnese v ustrezno mesto obrazca OBR-Ponudba.

1. **Pogoj**

Ponudnik razpolaga z zadostnim številom kvalificiranega kadra in tehničnih sredstev za izvedbo posameznih naročil.

Način izpolnjevanja:

Pogoj izpolnijo vsi gospodarski subjekti skupaj.

Zahtevano dokazilo:

Ponudnik izpolnjevanje pogoja potrdi s predložitvijo podpisanega obrazca OBR-Ponudba.

PONUDBE PONUDNIKOV S SEDEŽEM IZVEN REPUBLIKE SLOVENIJE

V primeru, če država, v kateri ima ponudnik svoj sedež, ne izdaja kakšnega izmed zahtevanih dokumentov, lahko ponudnik predloži zapriseženo lastno izjavo s katero potrdi izpolnjevanje postavljenega pogoja.

C) MERILA ZA IZBIRO PONUDNIKOV, S KATERIMI BO SKLENJEN OKVIRNI SPORAZUM

Naročnik bo okvirni sporazum sklenil s tistimi 25 ponudniki, ki bodo zagotovili do največ dva odgovorna vodja del s skupno največjim številom izvedenih istovrstnih referenčnih poslov v zadnjih petih letih pred rokom za prejem ponudb.

Naročnik bo kot istovrstni posel upošteval katerikoli posel pri javnem naročniku, ki je zajemal preplastitev, obnovo ali rekonstrukcijo javne ceste ali vgradnjo meteorne, fekalne, kabelske ali druge kanalizacije. Posel se šteje za dokončanega z dnem podpisa primopredajnega zapisnika ali plačilom računa.

Ponudnik istovrstne posle odgovornega vodje del vnese v obrazec OBR-Ponudba.

V primeru imenovanja več odgovornih vodij del, bo naročnik upošteval seštevek števila istovrstnih poslov največ dveh odgovornih vodij del, in sicer tistih dveh z največ navedenimi istovrstnimi posli.

V primeru, da naročnik prejme manj kot 25 ponudb za sklenitev okvirnega sporazuma, bo okvirni sporazum sklenjen z vsemi ponudniki, ki bodo predložili dopustno ponudbo. V primeru, da je na 25. mesto glede na merila uvrščenih več ponudnikov, bo okvirni sporazum sklenjen tudi z vsemi ponudniki, ki so uvršeni na 25. mesto glede na merila.

D) MERILA ZA IZBIRO NAJUGODNEJŠEGA PONUDNIKA V FAZI POSAMEZNEGA povpRAŠEVANJA

Naročnik bo posamezno naročilo predvidoma oddal ponudniku, ki bo oddal najnižjo skupno ponujeno ceno v EUR brez DDV zaokroženo na dve decimalni mesti natančno. Ponudniki ceno vnesejo v ustrezna mesta v popise del in skupno ponujeno ceno prenesejo v obrazec »OBR-Ponudba«.

V primeru, da naročnik prejme več najugodnejših popolnih ponudb, ki vsebujejo enako skupno ceno v EUR brez DDV, zaokroženo na dve decimalni mesti natančno, bo naročnik izbral ponudbo, ki bo prispela prej.

Naročnik lahko v fazi posameznega povpraševanja oblikuje tudi drugačna merila, ki vključujejo tudi druge elemente.

E) OSTALA DOLOČILA

1. JEZIK PONUDBE

Celotna ponudbena dokumentacija mora biti pripravljena v slovenskem jeziku.

1. Predložitev skupne ponudbe več partnerjev

Skupina gospodarskih subjektov lahko odda skupno (partnersko) ponudbo. V takšnem primeru mora skupina v ponudbi predložiti pogodbo o skupni izvedbi predmeta javnega razpisa, v kateri mora biti opredeljen vodilni partner ter ostali partnerji ter njihovi deleži pri izvedbi posla ter način obračunavanja in plačevanja izstavljenih računov. V pogodbi mora biti določeno, da proti naročniku za celotno obveznost in za vsak njen del odgovarjajo vsi partnerji solidarno. Pogodba mora biti podpisana s strani vseh partnerjev. V točki II. teh navodil je določeno, ali mora v primeru skupne ponudbe posamezen pogoj izpolnjevati vsak izmed partnerjev ali pa morajo pogoj izpolnjevati vsi partnerji skupaj.

VODILNI PARTNER je gospodarski subjekt v partnerski ponudbi, ki bo v primeru pridobitve posla, od naročnika sprejemal obveznosti, navodila in plačila v imenu in za račun vseh partnerjev, razen v kolikor se partnerji v partnerski pogodbi ne dogovorijo drugače. Vodilni partner, tako kot ostali partnerji, odgovarja naročniku za izvedbo javnega naročila v celoti.

PARTNERJI**,** ki niso hkrati vodilni partner, so gospodarski subjekti, ki v primeru pridobitve posla, obveznosti iz posla izvajajo posredno preko navodil vodilnega partnerja, razen v kolikor se partnerji v partnerski pogodbi ne dogovorijo drugače.

1. Predložitev ponudbe s podizvajalci

Skladno z določili ZJN-3 je podizvajalec gospodarski subjekt, ki je pravna ali fizična oseba in za ponudnika, s katerim naročnik po ZJN-3 sklene pogodbo, dobavlja blago ali izvaja storitev oziroma gradnjo, ki je neposredno povezana s predmetom javnega naročila.

Če bo ponudnik izvajal javno naročilo s podizvajalci, mora v ponudbi:

* navesti vse podizvajalce ter vsak del javnega naročila, ki ga namerava oddati v podizvajanje,
* kontaktne podatke in zakonite zastopnike predlaganih podizvajalcev,
* izpolnjene in podpisan obrazec OBR-Izjava podizvajalca,
* priložiti zahtevo podizvajalca za neposredno plačilo, če podizvajalec to zahteva.

Roki plačil glavnemu izvajalcu in njegovim podizvajalcem, če ti zahtevajo neposredna plačila, so enaki.

S strani vsakega od navedenih podizvajalcev v obrazcu »OBR-Ponudba«, ponudnik predloži izpolnjen in podpisan ESPD obrazec.

1. Omejitev sodelovanja

Vsak ponudnik lahko kot partner predloži oziroma nastopa le v eni ponudbi. Ponudnik, ki kot partner nastopa v več kot eni ponudbi, ne glede na to, ali nastopa samostojno ali kot partner, diskvalificira vse ponudbe, v katerih nastopa, razen v kolikor se pri preverjanju izkaže, da so prijave oblikovane neodvisno in da ni nevarnosti negativnega vpliva na konkurenco med ponudniki. Isti podizvajalec lahko nastopa v več različnih ponudbah.

1. Pregled in OCENJEVANJE ponudb

Pri pregledu in ocenjevanju ponudb lahko naročnik od ponudnika zahteva pojasnila ali dodatna dokazila o izpolnjevanju posameznih zahtev in pogojev iz razpisne dokumentacije.

Če so ali se zdijo informacije ali dokumentacija, ki jih morajo predložiti ponudniki, nepopolne ali napačne oziroma če posamezni dokumenti manjkajo, lahko naročnik zahteva, da ponudniki v ustreznem roku predložijo manjkajoče dokumente ali dopolnijo, popravijo ali pojasnijo ustrezne informacije ali dokumentacijo, pod pogojem, da je takšna zahteva popolnoma skladna z načeloma enake obravnave in transparentnosti. V takšnim primerih bo naročnik postopal v skladu z določbami 89. člena ZJN-3.

Naročnik lahko pri preverjanju izpolnjevanja zahtev iz razpisne dokumentacije od ponudnika zahteva dodatna pooblastila za pridobitev podatkov iz uradnih evidenc, ki bi jih potreboval pri preverjanju podatkov iz uradnih evidenc.

V primeru, da ponudnik na zahtevo naročnika ne bo predložil pojasnil, dodatnih dokazil ali pooblastil, bo naročnik ponudbo zavrnil kot nedopustno.

1. Pravno varstvo v postopku javnega naročanja

Zahtevek za revizijo, ki se nanaša na vsebino objave in/ali razpisno dokumentacijo, se lahko vloži najkasneje v osmih delovnih dneh od dneva objave obvestila o javnem naročilu oziroma dostopnosti razpisne dokumentacije. Zahtevka za revizijo po tem odstavku v nobenem primeru ni mogoče vložiti po roku, ki je določen za oddajo ponudb.

Zahtevek za revizijo se vroči neposredno pri naročniku, ali pošlje po pošti priporočeno, priporočeno s povratnico ali v elektronski obliki, če je overjen s kvalificiranim potrdilom. S kopijo zahtevka za revizijo vlagatelj obvesti tudi ministrstvo, pristojno za finance.

Vlagatelj mora zahtevku za revizijo priložiti oz. navesti:

* ime in naslov vlagatelja zahtevka (v nadaljnjem besedilu: vlagatelj) ter kontaktno osebo,
* ime naročnika,
* oznako javnega naročila,
* predmet javnega naročila,
* očitane kršitve,
* dejstva in dokaze, s katerimi se kršitve dokazujejo,
* pooblastilo za zastopanje v predrevizijskem in revizijskem postopku, če vlagatelj nastopa s pooblaščencem,
* navedbo, ali gre v konkretnem postopku javnega naročila za sofinanciranje iz evropskih sredstev in iz katerega sklada.
* potrdilo o vplačilu takse v višini 4.000 EUR na račun SI56 0110 0100 0358 802 (sklic 16110-7111290-XXXXXX17, pri čemer je XXXX številka obvestila o naročilu iz Portala javnih naročil, ki je podana v obliki JNXXXXXX-W01/2017).

Vlagatelj po preteku roka, določenega za predložitev ponudb, ne more navajati kršitev, ki so mu bile ali bi mu morale biti znane pred potekom tega roka, pa kljub temu ni vložil zahtevka za revizijo že pred potekom roka, določenega za predložitev ponudb, razen v primerih, ko dokaže, da zatrjevanih kršitev objektivno ni bilo mogoče ugotoviti pred tem trenutkom.

Zahteva za pravno varstvo, ki se nanaša na vsebino objave, povabilo k oddaji ponudb ali razpisno dokumentacijo, ni dopustna, če bi lahko vlagatelj ali drug morebitni ponudnik preko Portala javnih naročil naročnika opozori na očitano kršitev, pa te možnosti ni uporabil. Šteje se, da bi vlagatelj ali drug morebitni ponudnik preko portala javnih naročil lahko opozoril na očitano kršitev, če je bilo v postopku javnega naročanja na portalu javnih naročil objavljeno obvestilo o naročilu, na podlagi katerega ponudniki oddajo ponudbe.

Po odločitvi o izbiri ponudnikov, s katerimi bo sklenjen okvirni sporazum, lahko ponudnik vloži obrazložen zahtevek za revizijo postopka javnega naročila v roku osmih delovnih dni od dneva objave odločitve, skladno z Zakonom o pravnem varstvu v postopkih javnega naročanja (ZPVPJN) (Uradni list RS, št. 43/2011, 63/2013 90/14 – ZDU-1I in 60/17). Vlagatelj mora vložiti zahtevek za revizijo pri naročniku, s kopijo zahtevka za revizijo vlagatelj obvesti tudi Ministrstvo za javno upravo, Direktorat za javno naročanje. Zahtevek za revizijo se vloži pisno neposredno pri naročniku, po pošti priporočeno ali priporočeno s povratnico. Vlagatelj zahtevka za revizijo mora zahtevku za revizijo priložiti original potrdilo banke o plačilu takse v višini 1000,00 EUR na račun Ministrstva za finance št. 01100-1000358802, sklic 16110-7111290-0XXXXX17 (sklic 16110-7111290-XXXXXX17, pri čemer je XXXX številka obvestila o naročilu iz Portala javnih naročil, ki je podana v obliki JNXXXXXX-W01/2017).

F) ZAHTEVANA VSEBINA PONUDBENE DOKUMENTACIJE

PONUDNIKI MORAJO PREDLOŽITI NASLEDNJE DOKUMENTE:

1. »OBR-Ovojnica«, izpolnjen in nalepljen na kuverto;
2. »OBR-Ponudba«, izpolnjen in podpisan s strani vseh partnerjev;
3. »OBR-Vzorec okvirnega sporazuma«, parafiran s strani vodilnega partnerja;
4. »OBR-Vzorec pogodbe«, parafiran s strani vodilnega partnerja;
5. ESPD obrazec, predložen za vsak gospodarski subjekt;
6. V primeru, da imenovani odgovorni vodja del ni član pristojne zbornice, ponudnik ponudbi priloži izjavo te osebe, da bo pred podpisom pogodbe podala vlogo za vpis v pristojno zbornico v Republiki Sloveniji;
7. V primeru, da ponudnik nastopa s partnerji mora predložiti pogodbo o skupni izvedbi predmeta javnega razpisa (PARTNERSKA POGODBA);
8. Sken celotne ponudbene dokumentacije v pdf obliki na CD, DVD ali USB. Popisi del naj bodo hkrati tudi v xls formatu. V primeru neskladja med pisno in elektronsko verzijo obvelja pisna verzija ponudbe;
9. Drugi dokumenti v primeru, kadar je v razpisni dokumentaciji, s popravki razpisne dokumentacije, dodatnimi pojasnili ali popravki objave zahtevana dodatna dokumentacija.

Zaželeno je, da je ponudba zvezana, obrazci pa označeni in zloženi v zgoraj navedenem vrstnem redu.

Občina Radovljica

Ciril Globočnik

Župan